**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2019 ОНЫ 6-Р САРД ХИЙЖ ГҮЙЦЭТГЭСЭН АЖЛЫН ТАЙЛАН**

2019.06.24. Зуунмод.

Аймгийн ИТХ, Тэргүүлэгчид, Ажлын албанаас 6 дугаар сард дараах ажлуудыг хийж гүйцэтгэлээ. Аймгийн ИТХ-ын 13 дугаар хуралдааныг 2019 оны 06-р сарын 13-ны өдөр, Тэргүүлэгчдийн VIII хуралдааныг 6-р сарын 03, Тэргүүлэгчдийн ээлжит бус-4 дүгээр хуралдааныг 06-р сарын 12-ны өдөр, IX хуралдаан 6-р сарын 20-ны өдөр тус тус хуралдлаа.

**Аймгийн ИТХ-ын XIII хуралдаанаар:-**

1.Аймгийн 2018 оны орон нутгийн төсвийн гүйцэтгэлийн тухай өргөн мэдүүлсэн тайлан, төсөл, тэдгээрт Хурлын Эдийн засаг, төсөв санхүү, өмчийн бодлогын хороо, Төв аймаг дахь Төрийн Аудитын газраас хийсэн дүгнэлтүүдийг хэлэлцээд аймгийн 2018 оны орон нутгийн төсвийн гүйцэтгэлээр төсвийн нийт орлогыг 18710.7 сая төгрөг, аймгийн төрийн сан дахь жилийн эцсийн мөнгөн хөрөнгийн үлдэгдлийг 8606.9 сая төгрөг, төсвийн зарлагын гүйцэтгэлийг 76128.2 сая төгрөгөөр батламжлав.

2. “Аймгийн 2019 оны төсөв батлах тухай” тогтоолын зарим заалтад өөрчлөлт оруулах, жагсаалт батлах тухай, аймгийн 2019 оны худалдан авах ажиллагааны эхний 5 сарын гүйцэтгэл, зарим төсөв хооронд зохицуулалт хийх тухай аймгийн Засаг даргын мэдээлэл, өргөн мэдүүлсэн төсөл, түүнд Хурлын Эдийн засаг, төсөв санхүү, өмчийн бодлогын хорооноос хийсэн дүгнэлтийг хэлэлцээд аймгийн иргэдийн Төлөөлөгчдийн Хурлын 2018 оны Арваннэгдүгээр хуралдааны “Аймгийн 2019 оны төсөв батлах тухай” 02 дугаар тогтоолын 10 дугаар заалтаар батлагдсан “Орон нутгийн хөгжлийн сангийн хөрөнгөөр хэрэгжүүлэх хөрөнгө оруулалтын төсөл, арга хэмжээ, барилга байгууламжийн жагсаалт”-д өөрчлөлт оруулж “Тогтоолын зарим заалтад өөрчлөлт оруулах, жагсаалт батлах тухай” тогтоолын батлав.

3. Зуунмод сумын хилийн цэсэд өөрчлөлт оруулах санал уламжлах шийдвэрийн төсөл боловсруулсан тухай мэдээлэл, өргөн мэдүүлсэн төсөл, түүнд Хурлын Байгаль орчин, хөдөөгийн хөгжлийн хорооноос хийсэн дүгнэлтийг хэлэлцээд Төв аймгийн Зуунмод сумын /тэр үеийн Зуунмод хотын/ хилийн цэсийг тухайн үеийн Аймгийн Ардын Депутатуудын Хурлын Гүйцэтгэх захиргааны 1971 оны 01 дүгээр сарын 13-ны өдрийн 02 дугаар тогтоолоор санал уламжилж, БНМАУ-ын Ардын Их Хурлын Тэргүүлэгчдийн 1971 оны 12 сарын 8-ны өдрийн 252 дугаар зарлигаар батлан, 1918 га нутаг дэвсгэртэй байхаар тогтоон одоо болтол мөрдөж байна. Зуунмод хотын нутаг дэвгэрийг тогтоохдоо, тус хотын мал бүхий иргэдийг зайдуу гаргаж “Малчдын хороолол” нэртэйгээр хотын хилийн цэсийн гадна талд, Сэргэлэн сумын нутаг дэвсгэрт байршуулсан байна.

Одоогийн байдлаар Зуунмод сумын хилийн цэсийн гадна буюу Баруун Зуунмод 6-р баг Энхтайвны зүйн хойд талд 212, Зүүндэлгэр 4-р багт 1909, Ланс 2-р багийн хөтөлд 55, Баянхошуу 3-р баг хуучин нисэхэд 250, хогийн хөтөл орчимд 50 нийт 2477 иргэн, аж ахуй нэгжид газар эзэмшүүлж, өмчлүүлсэн бөгөөд эдгээр газрыг мэдээллийн санд оруулан, улсын бүртгэлд бүртгүүлэн гэрчилгээжүүлэх, өөрчлөлт хийх, шилжүүлэх, үл хөдлөх эд хөрөнгийн кадастрын мэдээллийг бүртгэхийн тулд Зуунмод сумын хилийн цэсэд өөрчлөлт оруулах шаардлага зүй ёсоор тавигдаж байна.

Зүүндэлгэр багийг иргэдийг Сэргэлэн сумын харьяат болгон шилжүүлэхийг иргэд зөвшөөрөхгүй, асар их чирэгдэл, гомдол санал гарах тул тус багийг одоогийнхоор нь Зуунмод сумын баг хэвээр байлгаж хилийн цэсийг тэлж, шинэчлэн тогтоолгох нь зүйтэйг тэмдэглээд Төв аймгийн Зуунмод, Сэргэлэн сум хоорондын хилийн цэсэд өөрчлөлт оруулан шинэчлэн тогтоолгох саналыг дэмжиж “Зуунмод,Сэргэлэн сумдын хилийн цэсэд өөрчлөлт оруулах санал уламжлах тухай ”, “Сэргэлэн сумын хилийн цэсэд өөрчлөлт оруулах санал уламжлах тухай” тогтоолуудыг батлан Монгол Улсын Их Хурал, Засгийн газарт уламжлав.

5. Монгол наадам цогцолборын зориулалтаар улсын тусгай хэрэгцээнд авсан газрын хилийн цэсэд өөрчлөлт оруулах санал уламжлах тухай, Монгол улсын Засгийн газрын 2015 оны 456 дугаар тогтоолоор улсын тусгай хэрэгцээний газарт авсан “Монгол наадам цогцолбор”-ын газрын хэмжээ, хилийн цэсэд өөрчлөлт оруулах шийдвэрийн төсөл боловсруулсан тухай мэдээлэл, өргөн мэдүүлсэн төсөл, түүнд Хурлын Байгаль орчин, хөдөөгийн хөгжлийн хорооноос хийсэн дүгнэлтийг хэлэлцээд Монгол улсын Засгийн газрын 2015 оны 456 дугаар тогтоолоор “Монгол наадам цогцолбор”-ын зориулалтаар улсын тусгай хэрэгцээнд авсан газрын, Төв аймгийн нутаг дэвсгэрт хамаарах хэсгийн газрын хэмжээ, хилийн цэсэд өөрчлөлт оруулах саналыг дэмжиж “Улсын тусгай хэрэгцээний газрын хэмжээ, хилийн цэсэдөөрчлөлт оруулах санал уламжлах тухай” тогтоолыг батлан Монгол Улсын Засгийн газарт уламжлав.

6. Зарим газар нутгийг тусгай хэрэгцээ, хамгаалалтанд авах тухай санал, мэдээлэл, түүнд Хурлын Байгаль орчин, хөдөөгийн хөгжлийн хорооноос хийсэн дүгнэлтийг хэлэлцээд Заамар сумын зарим газар нутгийг аймгийн Тусгай хэрэгцээний газраас хэсэгчилэн чөлөөлж, бичил уурхайн зориулалтаар орон нутгийн тусгай хэрэгцээнд авах саналыг хуралдаанд оролцсон Төлөөлөгчдийн 88.5 хувийн саналаар дэмжих боломжгүй гэж үзэв.

7. Буддын шашны сүм хийд байгуулах, үйл ажиллагаа явуулах зөвшөөрөл авах тухай зарим иргэдийн хүсэлтийн талаарх мэдээлэл, өргөн мэдүүлсэн холбогдох баримт бичиг, төсөл, түүнд Хурлын Нутгийн удирдлага, хууль хяналт, гадаад харилцааны хорооноос хийсэн дүгнэлтийг хэлэлцээд Төв аймгийн Батсүмбэр сумын Мандал 1-р багийн нутаг дэвсгэрт “Даштэгчинлин” хийд, Дэлгэрхаан сумын 2-р багийн нутаг дэвсгэрт “Норовчойнпэллин” хийд, Зуунмод сумын Баянхошуу 3-р багийн нутаг дэвсгэрт “Дашнамдоллин” буддын шашны хийдэд тус тус шашны үйл ажиллагаа явуулах зөвшөөрлийг хуралдаанд оролцсон төлөөлөгчидийн олонхи дэмжиж Батсүмбэр сумын Даштэгчинлин”, Дэлгэрхаан сумын “Норовчойнпэллин”, Зуунмод сумын “Дашнамдоллин” хийдүүдийн үйл ажиллагаанд хяналт тавьж ажиллахыг сумдын нутгийн удирдлагын байгууллага болон хууль хяналтын байгууллагад үүрэг болголоо.

8. “Төв аймгийн нутаг дэвсгэрт шашны байгууллага байгуулах зөвшөөрөл олгох, цуцлах, үйл ажиллагаанд хяналт тавих журам”-ыг шинэчлэн боловсруулсан тухай мэдээлэл, өргөн мэдүүлсэн төсөл, түүнд Хурлын Нутгийн удирдага, хууль хяналт, гадаад харилцааны хорооноос хийсэн дүгнэлтийг хэлэлцээд “Төв аймгийн нутаг дэвсгэрт шашны байгууллага байгуулах зөвшөөрөл олгох, цуцлах, үйл ажиллагаанд хяналт тавих журам”-ыг шинэчлэн “Төв аймгийн нутаг дэвсгэрт шашны байгууллага байгуулах зөвшөөрөл олгох, цуцлах, үйл ажиллагаанд хяналт тавих журам”-ыг захиргааны хэм хэмжээний актын улсын бүртгэлд бүртгүүлсний дараа мөрдүүлэх ажлыг зохион байгуулж, хэрэгжилтийн байдлыг хагас жил бүр шалган танилцаж, үр дүнг аймгийн иргэдийн Төлөөлөгчдийн Хурлын Тэргүүлэгчдэд жил бүр танилцуулж ажиллахыг аймгийн Засаг даргад даалгаж тус тогтоол, журмыг Хууль зүй, дотоод хэргийн яаманд хүргүүлж захиргааны хэм хэмжээний актын улсын бүртгэлд бүртгүүлэхийг аймгийн иргэдийн Төлөөлөгчдийн Хурлын Тэргүүлэгчдийн Ажлын албанд даалгалаа.

Аймгийн ИТХ-ын ээлжит Арвангуравдугаар хуралдаанаар 7 асуудал хэлэлцэж 8 тогтоол батлан гаргав.

**Аймгийн ИТХ-ын Тэргүүлэгчдийн VIII хуралдаанаар:-**

1. Хуралдааны хэлэлцэх асуудалд нэмэлт оруулах тухай асуудлыг хэлэлцээд аймгийн ИТХ-ын ээлжит 13 дугаар хуралдаанаар “Аймгийн 2019 оны төсөв батлах тухай тогтоолын зарим заалтад өөрчлөлт оруулах, жагсаалт батлах тухай”, “Монгол наадам цогцолборын зориулалтаар улсын тусгай хэрэгцээнд авсан газрын хилийн цэсэд өөрчлөлт оруулах санал уламжлах тухай”, “Буддын хийд байгуулах, үйл ажиллагаа явуулах зөвшөөрөл хүссэн хүсэлтийн тухай” асуудлуудыг нэмж хэлэлцэхээр шийдвэрлэв.

2. Аймгийн 2018 оны төсвийн гүйцэтгэлийг хэлэлцээд аймгийн ИТХ-ын эдийн засаг, төсөв санхүү, өмчийн бодлогын хороонд дүгнэлт гаргуулахаар шилжүүлэв.

3. Аймгийн 2019 оны төсөв баталсан тогтоол, хавсралтад өөрчлөлт оруулах тухай асуудлыг хэлэлцээд аймгийн ИТХ-ын эдийн засаг, төсөв санхүү, өмчийн бодлогын хороонд дүгнэлт гаргуулахаар шилжүүлэв.

4. Аймгийн 2018 оны нэгдсэн төсөв, санхүүгийн нэгдсэн тайланд хийсэн аудитын тайланг сонсож аймгийн ИТХ-ын Хуралдаанд танилцуулахаар дэмжив.

5. Орон нутгийн өмчийн 2018 оны дүн, хөрөнгийн дахин үнэлгээний тайланг батлах тухай асуудлыг хэлэлцээд орон нутгийн өмчийн 223 байгууллагын 524 нэгж талбарын 548.62 га талбай бүхий газар эзэмших, ашиглах эрхийн дүн 14,471,634,747 (Арван дөрвөн тэрбум дөрвөн зуун далан нэгэн сая зургаан зуун гучин дөрвөн мянга долоон зуун дөчин долоон) төгрөгөөр, 223 байгууллагын 1224 нэр төрлийн барилга байгууламжийн дүнг 106,415,989,290 (Нэг зуун зургаан тэрбум дөрвөн зуун арван таван сая есөн зуун наян есөн мянга хоёр зуун ерэн) төгрөгөөр, орон нутгийн өмчит 223 байгууллагын 2018 оны жилийн эцсийн нийт хөрөнгийн дүнг 244,174,043,482 ( Хоёр зуун дөчин дөрвөн тэрбум нэг зуун далан дөрвөн сая дөчин гурван мянга дөрвөн зуун наян хоёр) төгрөгөөр, үүнээс үндсэн хөрөнгийн дүн 229,006,452,780 (Хоёр зуун хорин есөн тэрбум зургаан сая дөрвөн зуун тавин хоёр мянга долоон зуун наян), биет бус хөрөнгийн дүнг 15,167,590,702 (Арван таван тэрбум нэг зуун жаран долоон сая таван зуун ерэн мянга долоон зуун хоёр ) төгрөгөөр тус тус батламжлав.

6. Аймгийн ИТХ-ын Тэргүүлэгчдийн 2010 оны хувьчлах хөрөнгийн жагсаалт батлах тухай 30-р тогтоолд өөрчлөлт оруулах тухай асуудлыг хэлэлцээд . Аймгийн иргэдийн Төлөөлөгчдийн Хурлын Тэргүүлэгчдийн 2010 оны 03 дугаар сарын 03-ны өдрийн 30 дугаар тогтоолын хавсралт дахь “Мөнгөнморьт сумын хадлангийн бригад” хувьчлах гэснийг хувьчлах хөрөнгийн жагсаалтаас хасаж орон нутгийн өмчлөлд бүртгэлтэй Мөнгөнморьт сумын хадлангийн бригадын хөрөнгийг данс бүртгэлээс хасаж, хөрөнгийн хөдөлгөөнийг зохих журмын дагуу гүйцэтгэхийг аймгийн Засаг даргад даалган “Тогтоолд өөрчлөлт оруулах тухай” тогтоолыг батлав.

7. Зуунмод, Сэргэлэн сумдын хилийн цэсэд өөрчлөлт оруулах санал уламжлах тухай асуудлыг хэлэлцээд Хурлын Байгаль орчин, хөдөөгийн хөгжлийн хороонд дүгнэлт гаргуулахаар шилжүүлэв.

8. Монгол наадам цогцолборын зориулалтаар улсын тусгай хэрэгцээнд авсан газрын хилийн цэсэд өөрчлөлт оруулах тухай санал уламжлах тухай асуудлыг хэлэлцээд Хурлын Байгаль орчин, хөдөөгийн хөгжлийн хороонд дүгнэлт гаргуулахаар шилжүүлэв.

9. Бичил уурхайн зориулалтаар газрыг аймгийн тусгай хэрэгцээнд авах тухай асуудлуудыг хэлэлцээд Хурлын Байгаль орчин, хөдөөгийн хөгжлийн хороонд дүгнэлт гаргуулахаар шилжүүлэв.

10. Түгээмэл тархацтай ашигт малтмалын хайгуулын тусгай зөвшөөрөл авах хүсэлтэд санал өгөх тухай асуудлыг хэлэлцээд “Санал уламжлах тухай” 54,55,56 дугаар тогтоолуудыг батлав.

11. Газар зохион байгуулалтын ерөнхий төлөвлөгөөний эцсийн найруулгын танилцуулгыг хэлэлцээд аймгийн иргэдийн Төлөөлөгчдийн Хурлын Тэргүүлэгчдийн Хуралдаанд дахин танилцуулахаар буцаав.

12. Авлигатай тэмцэх газраас ирүүлсэн зөвлөмж, авлигатай тэмцэх үндэсний хөтөлбөрийг 2019-2020 онд хэрэгжүүлэх арга хэмжээний төлөвлөгөөний төслийг хэлэлцээд Авлигатай тэмцэх газраас ирүүлсэн зөвлөмжийг болон авлигатай тэмцэх үндэсний хөтөлбөрийг 2019-2020 онд хэрэгжүүлэх арга хэмжээний төлөвлөгөөг батлав.

13. Төв аймгийн нутаг дэвсгэрт шашны байгууллага байгуулах зөвшөөрлийн хугацааг сунгах цуцлах үйл ажиллагаанд хяналт тавих журам батлах тухай асуудлыг хэлэлцээд Хурлын Нутгийн удирдлага, хууль хяналт гадаад харилцааны хороонд дүгнэлт гаргуулахаар шилжүүлэв.

14. Буддын сүм хийд байгуулах, үйл ажиллагаа явуулах зөвшөөрөл хүсэх тухай асуудлуудыг хэлэлцээд Хурлын Нутгийн удирдлага, хууль хяналт гадаад харилцааны хороонд дүгнэлт гаргуулахаар шилжүүлэв.

15.Төрийн дээд одон медальд уламжлах тухай асуудлыг хэлэлцээд нийт 17 иргэдийг шагнуулахаар Монгол Улсын Ерөнхийлөгчид уламжлав.

**Аймгийн ИТХ-ын Тэргүүлэгчдийн ээлжит бус -IV хуралдаанаар:-**

1.Аймгийн иргэдийн Төлөөлөгчдийн Хурлын ээлжит 13 дугаар хуралдаанаар хэлэлцэх 7 асуудалд Хурлын хороодоос хийсэн дүгнэлтийг хэлэлцээд Хурлын хуралдаанд шилжүүлэв.

2.Төрийн дээд одон медальд уламжлах тухай асуудлыг хэлэлцээд нийт 94 иргэдийг төрийн дээд одон медалиар шагнуулахаар Монгол Улсын Ерөнхийлөгчид уламжлав.

**Аймгийн ИТХ-ын Тэргүүлэгчдийн IX хуралдаанаар:-**

Аймгийн иргэдийн Төлөөлөгчдийн Хурлын Тэргүүлэгчдийн ээлжит IX хуралдаан 06-р сарын 20-ны өдөр аймгийн ЗДТГ-ын “Соёмбо” танхимд хуралдлаа.

Тус хуралдаанаар:-

1.Аймгийн Боловсролын тогтвортой хөгжлийн бодлогын хэрэгжилтийн явцыг хэлэлцээд хуралдааны тэмдэглэлээр үүрэг өгөв.

2. Монгол улсад зохион байгуулагдах “Торгоны зам” олон улсын авто ралли тэмцээн манай аймгийн нутгаар дайрч явахтай холбогдуулан аймгийн баяр наадмыг Монгол Улсын Засгийн газрын тогтоосон товд багтааж үйл ажиллагааг шахаж явуулах тухай аймгийн Засаг даргын мэдээллийг хэлэлцээд аймгийн баяр наадмыг Долоо дугаар сарын 8, 9–ны өдрүүдэд зохион байгуулахаар шийдвэрлэлээ.

-“Торгоны зам” олон улсын авто ралли уралдааныг зохион байгуулах улсын ажлын хэсгийн дарга Монгол Улсын Ерөнхийлөгчийн тамгын газрын дарга /З.Энхболд/-д Сэлэнгэ аймгийн Орхон туул сумын нутгаар дамжин манай аймгийн Цээл, Угтаалцайдам, Баянцогт, Аргалант сумын нутгаар уралдах замын маршрут нь газар тариалангийн гол бүс, тариалангийн талбайтай давхцаж байгаа тул нягтлан үзэж маршрутыг өөрчлөх, манай аймгийн Алтанбулаг, Өндөрширээт, Эрдэнэсант, Бүрэн, Баян-Өнжүүл сумдын нутгийг дайран 2019 оны 07 дугаар сарын 10 ны өдөр уралдах замын маршрут нь Туул гол, Даацын гол, Хөтөл нуурын бүс газар байгаа нь манай аймгийн баруун урд талын сумдын нутгаар гандуу, хуурайшилт ихтэйгээс малчид, мал энэ бүс нутагт гол усаа дагаж төвлөрөн зусаж буй тул осол эрсдэл гарахгүй гэх баталгаа байхгүй, дээр нь энэ бүс нутгийн хөрсний бүтэц муу, цөлжилт явагдаж байгааг улам нэмэгдүүлэх бодит нөхцөл бүрдүүлж байх тул энэ уралдааныг явуулах боломжгүй байгааг анхаарч шийдвэрлэх тухай саналыг уламжилж “Торгоны зам” олон улсын авто ралли уралдааны зохион байгуулалтад дэмжлэг үзүүлж, орон нутгийн иргэдийн аюулгүй байдал, эрх ашгийг хамгаалж, энэ тогтоолын хэрэгжилтийг хангаж ажиллахыг аймгийн Засаг даргад даалгалаа.

3. Ахмадын байгууллагын үйл ажиллагаа, ахмадын зөвлөх үйлчилгээний үр дүнгийн тухай мэдээллийг хэлэлцээд “Ахмад настны тухай” хуулийн хэрэгжилтийг бүрэн хангаж ажиллахыг холбогдох байгууллагуудад даалган хуралдааны тэмдэглэлээр үүрэг чиглэл өгөв.

4.Ус үндэсний хөтөлбөрийг хэрэгжүүлэх 2-р үе шатны төлөвлөгөөний хэрэгжилтийн явцыг хэлэлцээд хөтөлбөрийн зорилт арга хэмжээнүүдий хэрэгжилтийг эрчимжүүлж ажиллахыг аймгийн Засаг даргад үүрэг болгон хуралдааны тэмдэглэлээр үүрэг өгөв.

5.Инновацын талаар баримтлах бодлогыг хэрэгжүүлэх төлөвлөгөөний төслийг хэлэлцээд “Инновацын талаар төрөөс баримтлах бодлого”-ыг хэрэгжүүлэх аймгийн төлөвлөгөөг батлав.

6.Улсын төсвийн 2018 оны хөрөнгө оруулалтын төлөвлөгөөний хэрэгжилт үр дүн, үр нөлөөнд Төв аймаг дахь Төрийн Аудитын газраас хийсэн аудитын тайлангийн тухай Төв аймаг дахь Төрийн Аудитын газрын дарга, Тэргүүлэх Аудитор Ц.Хишигжаргалын мэдээллийг хэлэлцээд хуралдааны тэмдэглэлээр аймгийн Засаг даргад үүрэг өгөв.

7.Төрийн дээд одон медальд уламжлах тухай асуудлыг хэлэлцээд аймгийн эдийн засаг, нийгмийн хөгжилд авъяас билэг, хүч хөдөлмөрөө дайчлан олон жил, үр бүтээлтэй ажиллаж үнэтэй хувь нэмэр оруулсан, мөн залуу хойч үеийг өөрийн арга туршлагаар залгамжлан хүмүүжүүлж байгаа иргэдийг Монгол Улсын төрийн дээд одон медалиар шагнуулахаар Монгол Улсын Ерөнхийлөгчид уламжлав.

Аймгийн ИТХ-ын Тэргүүлэгчдийн IX хуралдаанаар 7 асуудал хэлэлцэж 3 тогтоол батлан хуралдааны 3 тэмдэглэлээр үүрэг өгөв.

2019.06.17-ны өдөр Монгол Улсын Үндсэн хуулийн нэмэлт өөрчлөлтийн талаар Улсын Их Хурлын дарга Г.Занданшатар, Улсын Их Хурлын гишүүн, Төрийн байгуулалтын байнгын хорооны дарга С.Бямбацогт, Улсын Их Хурлын гишүүн, Үндсэн хуульд нэмэлт, өөрчлөлт оруулах төслийг боловсруулах ажлын хэсгийн ахлагч Д.Лүндээжанцан болон ажлын дэд хэсгийн гишүүд 21 аймгийн ИТХ-ын дарга, Засаг дарга болон албан байгууллагын удирдлага, иргэдийн төлөөлөлтэй цахим хурал зохион байгууллаа.

            Тус цахим хуралд аймгийн ИТХ-ын дарга Ц.Энхбат, Засаг даргын орлогч Д.Мөнхбаатар, Засаг даргын орлогч Ч.Сарангэрэл, ЗДТГ-ын дарга Б.Цэрэндаваа, ЗДТГ-ын хэлтэс агентлагын дарга нар, аймгийн Ерөнхий шүүгч Г.Болормаа, Цагдаагийн газрын шуурхай удирдлагын хэлтсийн дарга Б.Цэрэндаваа, Зуунмод сумын ИТХ-ын дарга С.Энхжин, Засаг дарга Г.Мөнхбадрал, ЗДТГ-н газрын дарга Г.Батжаргал, 6 багийн Засаг дарга нар, иргэдийн төлөөлөл, аймгийн төвийн ерөнхий боловсролын сургуулийн захирлууд оролцлоо.

      Төрийн ажлын зохион байгуулалт, архив, албан хэрэг хөтлөлтийн улсын үзлэгийн ажлын хэсэг 06-р сарын 18-24-ний өдрүүдэд ажиллаж тус улсын үзлэгт аймгийн иргэдийн Төлөөлөгчдийн Хурлын Ажлын алба хамрагдаж удирдамжинд дурдагдсан ажлын хэсгийн үзүүлэлтийн дагуу бүх ажлуудыг шалгуулан ажиллаж байна.

Энэ сард аймгийн ИТХ-ын дарга, Ажлын албанд хандсан 22 албан бичиг ирснийг бүртгэн аймгийн ИТХ-ын дарга болон нарийн бичгийн даргад танилцуулан хариу өгөх шаардлагатай 3 бичигнээс 2 бичгийн хариуг өгч 1 албан бичгийг аймгийн ЗДТГ-ын ХЭЗХ-т шилжүүлэв.

Аймгийн ИТХ-ын даргад хандан ирсэн 1 өргөдөлийг бүртгэн авч удирдлагад танилцуулан шийдвэрлэх шатандаа явж байна.

Аймгийн ИТХ-ын дарга, Хурлын Ажлын албанаас Ерөнхийлөгчийн Тамгын газар, салбарын яамдуудад болон холбогдох албан байгууллагад 30 бичгийг гарган хүргүүлэн ажиллалаа.

Аймгийн ИТХ-ын Ажлын албанд Баяндэлгэр, Лүн, Баян-Өнжүүл сумдын ИТХ-д 6-р сарын ажлын тайлангаа ирүүлж ажилласан байна.

**1.Баяндэлгэр сумын ИТХ**

Баяндэлгэр сумын ИТХ-ын Тэргүүлэгчдийн хуралдаан 2019 оны 6 дугаар сарын 13-нд хуралдаж дараах асуудлуудыг хэлэлцлэж шийдвэрлэсэн байна. Үүнд:

1.Иргэдийн Төлөөлөгчдийн Хурлын Тэргүүлэгчдийн хуралдааны шийдвэрээр томилогдо ажилласан “Эргэлтийн эмийн сангийн үйл ажиллагаанд хяналт тавих” болон “Сумын хоол үйлдвэрлэлийн байдалд хяналт тавих” ажлын хэсгүүдийн болон сум хөгжүүлэх сангийн хяналтын зөвлөлийн ажлын тайланг хэлэлцэж үнэлэлт дүгнэлт өгөх

2. Атар газар эзэмшсэний 60 жилийн ойг угтан хүмүүсийг шагнал урамшилд нэр дэвшүүлснийг уламжлах

3. Ээлжит хуралдааны тов, хэлэлцэх асуудал

Хуралдаанд хурлын тэргүүлэгчид 100 хувийн ирцтэй хуралдаж зохих шийдвэрүүдийг гаргасан байна.

Тус сумынбагуудийн Иргэдийн Нийтийн Хурал 5 дугаар сарын 27,28-ны өдрүүдэд хуралдаж 2020 онд орон нутгийн хөгжлийн сангийн харангаар хийгдэх төсөл хөтөлбөрүүдийг эрэмбэлэн ЗДТГ-т хуулийн хугацаанд хүргүүлжээ. Иргэдийн Нийтийн Хурлуудын ирц хуулийн дагуу бүрдэж Байдлаг багт 81 өрхийн төлөөлөл 90 иргэн Галуут багт 101 өрхийн төлөөлөл 101 иргэн оролцсон байна.

СумынИТХ-ын Тэргүүлэгчид ЗДТГ-тай хамтран улсын төсвийн хөрөнгөөр баригдаж буй соёл спортын цогцолборын барилгын ажлын явцтай танилцаж мөн сумын ИТХ, сумын байгал орчны ажилтнууд, Байдлаг багийн засаг дарга хамтран Галттай Булнай Шар булагын рашааны хамгаалалтын бүсийг тогтоож тэмдэгжүүлэх ажлыг эхлүүллээ. Цаашид сумын ИТХ, ЗДТГ, "Галт Булнай" ХХК хамтран рашаанчдын буудаллах талбай, журмыг тогтоон хэрэгжүүлэх зорилт тавин ажилласан байна.

**2. Баян сумын ИТХ:-**

Баян сумын төлчин эмэгтэйчүүдийн чуулга уулзалт, хорих 415-р ангийн нээлтэй хаалганы өдөрлөгийн арга хэмжээ зохион байгуулж тус арга хэмжээнд сумын ИТХ-аас хийж байгаа ажлын талаар танилцуулан мэдээлэл хийсэн байна.

Аймгийн Хэрэглэгчийн эрх ашгийг хамгаалах нийгэмлэгийн тэргүүн Д.Дунхорол тус суманд очиж ажиллан ажил байдалтай танилцан сумын хэмжээнд 100%-тай дүгнэгдсэн байна.

Сумын ИТХ-ын ажлын алба хорих 415-р ангийн шуурхай хуралд оролцон ИТХ-ын үйл ажиллагааны хагас жилийн тайланг танилцуулж ажилласан байна.

Сумын ИТХ-ын Тэргүүлэгчдийн хуралдааны хэлэлцэх асуудлын төлөвлөгөөнд тусгагдсан асуудлуудыг хэлэлцэж зохих шийдвэрүүдийг гаргасан байна.

МЭДЭЭ БЭЛТГЭСЭН:

АЖЛЫН АЛБАНЫ АЖИЛТАН Д.ОЮУНСАЙХАН

ХЯНАСАН:

НАРИЙН БИЧГИЙН ДАРГЫН ҮҮРГИЙГ

ТҮР ОРЛОН ГҮЙЦЭТГЭГЧ Э.ДОРЖСҮРЭН